lflage/wiki-talks huggingface dataset:
Diskussioun:Den Atelier

message: An der Quell fannen ech just dass "D'Stad Lëtzebuerg huet scho konkret Pläng, wat mam Skater-Park an dem Service des Sports geschitt, déi den Ament am Schluechthaus sinn", awer net wat déi "konkret Pläng" da lo sinn. Doriwwer gëtt just an de Commentaire geschwat. De Petz Bartz seet am Interview och näischt iwwer dëse Skater-Park. Oder hunn ech eppes verpasst?  --Jwh 16:01, 28. Nov. 2010 (UTC)
thread_title:  Skater-Park 

message: D'Iddi fir d'Grënnung vum Atelier war duerch d'Noutlag motivéiert.....   Wie war dann do sou schrecklech an Nout.  --Les Meloures (Diskussioun) 22:16, 5. Jun. 2012 (UTC)
Haha, ech kennen se net all, méi et mussen der vill gewierscht sinn.--MMFE (Diskussioun) 22:20, 5. Jun. 2012 (UTC)
replies: text: Een oder zwéin (mat Quell natierlech) géife schonn duergoen. --Les Meloures (Diskussioun) 22:29, 5. Jun. 2012 (UTC)
Am Mémorial C fënnt een eng ganz Rei Statutenännerungen, wou virun allem d'Nimm Laurent Loschetter a Ferdinand Feidt optauchen.--MMFE (Diskussioun) 22:42, 5. Jun. 2012 (UTC)

text: Flott, an u wat fënnt een eraus datt déi an enger Noutlag waren?  --Les Meloures (Diskussioun) 22:50, 5. Jun. 2012 (UTC)
D'Noutlag ass natierlech net wuertwiertlech ze verstoe gewierscht, mee et war deemols just e Gefill bei ville Leit dass eppes giff feelen zu Lëtzebuerg. Ech hun deen Ausdrock aus dem däitschen WP-Artikel iwwerholl, mee et kann een et natierlech och anescht ëmschreiwen. Ech hu gesinn, dat ass jo schon geschitt. --MMFE (Diskussioun) 09:33, 6. Jun. 2012 (UTC)
replies: text: :D'Lag gouf schonns am Artikel 'entschäeft' ;-) --Zinneke (Diskussioun) 09:38, 6. Jun. 2012 (UTC)
thread_title: Noutlag
Diskussioun:Jean Noerdinger

message: Et ass net kloer, wéi eng Schoul zu München hei gemengt ass:
* Akademie der Bildenden Künste München (virdrun Königliche Akademie der Bildenden Künste)
* Kunstgewerbeschule
* Akademie der Angewandten Kunst
Vläischt huet ee vun Iech follgend Buch, déi dem éischten Auteur 217.31.78.23 als Quell gedéngt huet, a kann dat am Artikel preziséieren an och d'Zitat an der Literatur ergänzen (et feelt den Numm vum Auteur an d'Säitenzuel.
 ????, 1992. Anthologie des arts au Luxembourg. Éditions Borschette, Christnach. ? S.
--Christian Ries 10:02, 30. Nov. 2010 (UTC)
* Moien, Hei gesäit en dat.--Fliedermaus 11:22, 30. Nov. 2010 (UTC)
* Formidabel! --Christian Ries 11:33, 30. Nov. 2010 (UTC)
thread_title: Schoul zu München?
Diskussioun:Gare Marbehan

message: Do schéngt mer d'Definitioun vu Quai a Gleis verwiesselt ze sinn. Ee Quai kann duerchaus e puer Gleiser bedéngen. An dësem Fall mengen ech dass zu Marbehan keng fënnef Quaie sinn mä fënnef Gleiser, wouvunn se nach net alle fënnef fir de Persounentransport zougänglech sinn. 
Zu Arel z.B. ginn et 3 Quaien an 8 Gleiser, wouvunn 5 Gleiser fir de Persounentransport.
Vläicht leien ech awer falsch mat menger Meenung a loosse mech gär beléieren. --Pecalux 10:45, 2. Dez. 2010 (UTC)
Moien:
Marbehan huet 3 Quaien. 
*Quai 1 (1. Gleis)
*Quai 2 (2. an 3. Gleis)
*Quai 3 (3. a 4. Gleis)
*5. Gleis ouni Quai
 
Ob se all a Betrib sinn, wees ech allerdéngs net. Les Meloures 11:01, 2. Dez. 2010 (UTC)
Et ass och  schwéier fir dat ganzt auserneen ze halen. Betruechte mer als Quai de gebauten Deel dann huet Marbehan der 3 a véier Gleiser. Arel och, mä mat 5 Gleiser. E Quai kann souwäit wéi ech erausfonnt hunn een oder zwee Gleiser fir de Persounentrafic zervéieren oder eventuell souguer keent. Leider gëtt dacks einfach d'Numeréierung vum Gleis an der Gare als Nummer vum Quai betruecht. Ech hu mech och do scho verrannt. (z.b Gare Stackem. Gëtt verbessert). En Artikel iwwer de Quai (Eisebunn) wier vläicht net esou schlecht. Les Meloures 11:40, 2. Dez. 2010 (UTC)
thread_title:  ''D'Gare huet fënnef Quaien.''
Diskussioun:George Carlin

message: Ech si weder Komiker, nach Schauspiller oder Auteur. Dofir ergëtt d'Iwwerschrëft vum Ofschnëtt HBO Specials (Extrait) fir mech kee Sënn, ech ka mer näischt dorënner virstellen. Fro: Kann een dësen Ofschnëtt net esou benennen dass jiddereen dee schreiwen a liese kann dat versteet? --Pecalux 09:19, 4. Dez. 2010 (UTC)
OK, elo weess ech wat HBO ass. Mee wat ass HBO Specials? --Pecalux 10:41, 4. Dez. 2010 (UTC)
Moien,
Sou wäit wéi ech erausfonnt hunn, huet HBO verschidden Departementer an deene sougenannt Specials gewise ginn. Dat schéngt e fixen Term am englesch oder amerikaneschsproochegen Televisiounsberäich ze sinn an dee sech zimmlech iwwerall am Medieberäich agebiergert huet. Ech weess net op een dat elo mat Spezial soll iwwersetzen. Mer soe jo och net fir e Computer en Zesummesetzer. 
Allerdéngs ass den Artikel HBO eréischt e klengen Ufank, an deem dat wann en eng Kéier soll ausgebaut ginn, misst opgefouert ginn. Les Meloures 11:27, 4. Dez. 2010 (UTC)
thread_title:  HBO Specials (Extrait)
Diskussioun:Quai (Eisebunn)

message: De Begrëff Perron amplaz vu Quai gëtt haut praktesch net méi am Lëtzebuergesche gebraucht, war awer viru 50 Joer nach ganz geleefeg. --Pecalux 13:40, 4. Dez. 2010 (UTC)
replies: text: Moien,

text: En ass och nach an anere Länner geleefeg.

text: Awer eng aner Fro:

text: Am Artikel steet: D'Statioun huet 2 Quaien vun 800 Meter Längt..

text: Hunn déi zwéin zesummen 800 Meter oder jiddwereen?  Les Meloures 15:41, 4. Dez. 2010 (UTC)
thread_title:  Perron
Diskussioun:Küntzig

message: Küntzig gëtt et nëmmen ee Mol, mä et gëtt awer och nach e Kuntzig, an et gëtt esouguer en Artikel dervunn. --Pecalux 17:19, 5. Dez. 2010 (UTC)
replies: text: Stëmmt. Mee well et halt zwou Uertschafte mat zwou verschidde Schreifweise sinn, ass mMn keng Aktioun néideg. Oder iwwersinn ech do eppes? Beschte Gréiss, --Cayambe 21:13, 5. Dez. 2010 (UTC)
Nee, du hues näischt iwwersinn. Mä et muss ee bedenken dass e Mënsch deen op Wikipedia Informatioune sicht iwwer Küntzig oder Kuntzig an ee vun deene Lemmaen an d'Sichfeld agëtt, ouni präzis op d'Schreifweis opzepassen, riskéiert op der falscher Säit erauszekommen, also net déi, déi e sicht. Dofir misst mindestens an all Artikel e Link op deen aneren ze fanne sinn. --Pecalux 07:51, 6. Dez. 2010 (UTC)
replies: text: :Moien,

text: :Am Artikel Kuntzig hat eng gutt Séil dee Verweis den éischten Dag vun der Creatioun am Joer 2007 dragesat. Les Meloures 08:13, 6. Dez. 2010 (UTC)
thread_title:  Küntzig vs. Kuntzig
Diskussioun:Sang & Klang Pafendall

message: Sinn dat tatsächlech CD-ROMen oder sollen et vläicht Audio-CDe sinn. Dat ass nämlech net dat selwecht. --Pecalux 15:26, 7. Dez. 2010 (UTC)
replies: text: Gutt gesinn, hat net opgepasst. Et sinn Audio-CDen. --Cayambe 15:58, 7. Dez. 2010 (UTC)
thread_title:  CD-ROMe vum Sang a Klang
Diskussioun:Lycée privé Émile-Metz

message: sollt dat net éischter eng Erënnerungsplack oder -Steen sinn?  --Jwh 08:57, 10. Dez. 2010 (UTC)
replies: text: :Moien, d'Fro gëtt un de Auteur vun der Ausso weidergeleet. Les Meloures 11:30, 10. Dez. 2010 (UTC)
Moien a Merci. Ech mengen lo op der Foto sou ee Fiels mat enger Plack ze gesinn.
Iwwregens, existéiert eng Fonctioun fir schnell ze gesi wién z.B. dëst dra gesat huet oder geet dat nëmme mat "Versioune vergläichen, vergläichen, vergläichen"?  --Jwh 11:45, 10. Dez. 2010 (UTC)
Mär ass keng esou eng Schnellfunktioun bekannt. Dem Robby vläit? --Otets 08:08, 25. Jan. 2011 (UTC)
thread_title:  Grondsteen?
Diskussioun:François Scharff

message: "M. François SCHARFF-VANIÈRE ... décédé à Luxembourg, le 31 décembre à 3 heures du soir" steet an enger Doudesannonce am Tageblatt vum 2. Januar 1930.
Wann ech dat liesen, interprétéieren ech dat esou datt hien den 1. Januar 1930 moies fréi géint 3 Auer gestuerwen ass, an net schonn den 31. Dezember 1929. 
An engem Artikel an ons stad Nr 45, S. 11 ass säin Doudesjoer iwwregens och mat "1930" uginn.
Huet nach een eng aner Quell fir dat nuzekucken ?
--Fliedermaus 12:13, 10. Dez. 2010 (UTC)
thread_title:  Doudesdatum
Diskussioun:Grenzenlos

message: sou steet am éischte Saz vum Artikel. Dat léisst dropp schléissen dass déi Zäitschrëft prioritär zu Lëtzebuerg gelies soll ginn an esou quasi als Lëtzebuerger Zäitschrëft an däitscher Sprooch soll gëllen.
Op der Websäit vum Verlag ass dat awer méi nuancéiert: Das neue Magazin für Luxemburg und das deutsche Grenzgebiet!. Wann dat richteg ass, erfëllt dës Zäitschrëft dann d'Kriterien fir op der lb:Wiki an der Lëscht vun Zeitungen an Zäitschrëften zu Lëtzebuerg notéiert ze sinn, zumol wou se am Ausland editéiert gëtt?
Ech sinn d'accord dass den Artikel eng Plaz hei zergutt huet, mä bis elo schéngt et mer nëmmen eng Publicitéit ze sinn. --Pecalux 16:22, 20. Dez. 2010 (UTC)
replies: text: : Am Ament gesinn ech ausser der 1. Säit net vill op deem Site, deen am "Umbau" wier. Vläit muss den Artikel souwisou gläich an de "passé simple" ëmgeschriwwe ginn...  --Jwh 16:38, 20. Dez. 2010 (UTC)
Gudde Mëtteg,
ech klären déi ganz Diskussioun elo op: 
Punkto Homepage vum SBLC-Verlag:
- Mir hun den Ament souvill ze din, dass eis Homepage leider extrem drënner lede muss. Fir e serieusen Journalismus ze schreiwen bedaarf et un Zäit, an zu zweet as dat guer net sou einfach. 
Punkto Däitschland:
- Et as richteg, dass mir eise Verlag an Däitschland hun, mais mir sin bis op eise Chefredakter alleguer Lëtzebuerger. Vue, dass mer och hei wunnen, hu mer eis Firma och do établéiert, fir manner Bürokratie ze hun. Eise Magazin GRENZENLOS as an 1. Linn fir de Letzebuerger Bierger geduecht. Well mir awer och Firmen an Prominenz aus der däitscher Groussregioun virstellen, steht dofir ennert dem Logo "das Magazin, das uns verbindet". Natirlech waerte mer och iergendwann an noher Zukunft expandéieren an an Däitschland op de Maart kommen, fir eisen Noperen eis Lëtzebuerger Aktivitéiten virszestellen.
Punkto Publicitéit:
- Et as net einfach, als neie Magazine de Lëtzebuerger Maart ze eroberen, an vill Méiglechkeeten fir ze werben, ausser am Magazine selwer hu mir net. Duerch eis Lieser, (et gin der emmer méi), an eis interessant Storien fänke mer sou lues un, eis z'établéieren, an dat ganzt schon no 3 Méint um marché. Eis 3. Ausgab, mam Cover vun der Fada's Family as sougutt wéi ausverkaaf (Bestätegung duerch diverse Valora-Shop-Betreiber, déi scho gefroot hun, ob mer kënne nodrécken). Vill Lieser schreiwen eis un, a wëlle méi iwert eis wëssen. Dofir wär eng Präsenz um Wikipedia, denken ech, net verkéiert, wou mer eisen Alldag besschen können virstellen.
Merci fir Är Opmerksaamkeet,
L.Cirelli - Éditeur "grenzenlos" - Magazin

text: Moien, Merci fir dës Prezisiounen. Déi kleng Diskussioun uewe goung virun allem ëm d'Aklasséieren a Kategorien a Lëschten, wéi mer der hei hunn. Wann d'Theme vun der Zeitung virun allem Lëtzebuerg ofdecken, da mengen ech, soll een net zevill kriddelech sinn, och wann de Verlag säi Sëtz an Däitschland huet. Lëschten a Kategorien solle jo hëllefen, Artikelen erëmzefannen. --Zinneke 17:10, 26. Jan. 2011 (UTC)
-- Ech son Iech merci. 
L. Cirelli
thread_title:  ... Zäitschrëft fir Lëtzebuerg.
Diskussioun:Cuauhtémoc

message: Cuáutemoc wéi am Lemma, oder Cuauhtémoc wéi en am Text an, so weit ech gesinn, op deenen anere Wikie genannt gëtt?  --Jwh 13:34, 26. Dez. 2010 (UTC)
replies: text: :Moien,
replies: text: :Huet sech erleedegt  Les Meloures 14:02, 26. Dez. 2010 (UTC)
Moien och, jo wann een eppes kann :-)
Ech hunn de Link op der Wiki:en lo geännert, geet dat duer dass e Robot de Rescht mécht?  --Jwh 14:30, 26. Dez. 2010 (UTC)

text: Am Prinzip jo. Les Meloures 15:06, 26. Dez. 2010 (UTC)
thread_title:  Wéi heescht de gudde Mann dann elo?
Diskussioun:John Knox

message: Bonjouer léiwe Wikipedianer, deen oh ganz zoufälleg (!) grad un enger Säit piddelt, déi nach keng 24 Stonnen al ass, a wou een, dee vläit wiirklech eppes dovunner kennt, nach seriö dru schafft. D'Bild vum Knox ass jo ganz schéin ('t ass schonn dat zweet an e puer Stonnen!), mee kee normale Mënsch versteet, datt sougenannt "Ännerungskonflikter" provozéiert ginn. Produzéiert nei Säiten amplaz de gudde Wëlle vu Fräiwëllege Mataarbechter z'ënnergruewen. An deem Sënn, Salut! R.D. (PS: Spuert iech är üblech penibel Kommentaren, ech ginn se net liesen)
replies: text: Moien léiw IP,

text: Et gëtt do e ganzt einfacht Mëttel. Setzt déi heite Schabloun  iwwer den Artikel deen Dir amgaange sidd ze schreiwen. Duerno Späicheren an da weiderfuere mat Änneren. Da geet kee Mënsch un den Artikel kniwwelen an där Zäit wou dir amggange sidd drun ze schaffen. Et ka jo kee Mënsch dreemen op Dir fäerdeg sidd mat änneren oder net.

text: Dir krut och um 14:29 Moie gesot, a vläicht schonn e puermol ënner aneren IP-Adressen. Op där Säit gëtt et Hiweiser wéi ee ka matschaffen, a wéi Artikele sollen ugeluecht ginn. Et wier vläicht net schlecht sech dat alles mol eng Kéier unzekucken. Et wier och net schlecht sech e Benotzernumm zouzeleeën. Wa permanent aner IPen um Artikel schreiwen gëtt relativ séier nom Artikel gekuckt an eventuell Ännerunge gemaach. Wann dann d'Schëld EnCours net driwwer steet sinn Ännerungskonflikter gären op der Dagesuerdnung.

text: Les Meloures 15:19, 29. Dez. 2010 (UTC)
Hei huet elo grad nees eng IP-Aktioun misse wéinst engem flasche Link annuléiert ginn. Dobäi gouf vun der IP de richtege Link erausgeholl an duerch e falschen ersat. Wann Der mengt et géif Spaass maachen ëmmer nees d'Botzfra ze spillen dann iert de Iech fatzeg. Dat war schonn an en etlech aneren Artikelen mat Verbesserunge vun IPen de Fall, mä anscheinend si mer sou iwwerhieflech a vun ons ageholl datt mer dat net wëlle bekäppen. Mä et ass anscheinend méi liicht iwwer aner Benotzer hierzefalen, wéi selwer nëmmen eng kleng Grëtz opzepassen. Les Meloures 20:06, 29. Dez. 2010 (UTC)

text: Haut um 09:50 gouf déi selwecht Aktioun nach eng Kéier ënnerholl. Den Artikel gëtt elo gespaart fir IPen et geet duer.  Les Meloures 09:50, 30. Dez. 2010 (UTC)
Bei d'Literatur zum John Knox dobäisetzen:
* Andreas Pecar, Macht der Schrift - Politischer Biblizismus in Schottland und England zwischen Reformation und Bürgerkrieg (1534-1642) ; Oldenbourg Verlag, Veröffentlichungen des Deutschen Historischen Instituts London, Bd. 69, 2011; X + 487 S. (ill.). ISBN 978-3-486-70101-2  
Wann d'Säit net gespaart wier...
Salut, R.D.

text: Ech hunn dat elo an den Artikel gesat. Dee war wuel gespoart gi well wärend enger Zäitche Vandale sech do drugehalen hu wéi de Geck un de Bengel. Et kéinzt een natierlech iwwerleeë fir en elo nees opzeman. --Otets♣ 12:23, 2. Jun. 2011 (UTC)
thread_title: Untitled
Diskussioun:Nationalpolitische Erziehungsanstalt Kolmar-Berg

message: Source: Eriwwercopéiert aus dem Artikel Schlass Bierg an der Versioun .
thread_title: Untitled

message: Gudde Mëtteg, de follgende Saz ass eng Plo fir ze liesen. Wier et net besser, d'Ausso op Lëtzebuergesch ze schreiwen an dono dat vollstännegt (oder deelweis) Zitat op Däitsch ze bréngen. Ech kann et net selwer maachenm, well ech déi zitéiert Literatur net hunn.
Den 9. Februar 1941 huet de Gauleiter Gustav Simon ugekënnegt, zu Lëtzebuerg ë.a. eng "Napola" (Nationalpolitische Erziehungsanstalt), d.h. eng Schoul, déi am Kader vun enger "konsequenter Grenzlandtreue" "segensreich zu wirken" hätt op d' "Vereinheitlichung des volksdeutschen Raumes im Westen."[1].
Merci am viraus, --Christian Ries 11:49, 31. Dez. 2010 (UTC)
replies: text: :Moien och,
replies: text: :Et wier vläicht grad esou gutt dem Simon seng Ukënnegeung ganz am Orignaltext dohinner ze setzen, am Fall wou se bekannt ass.  Les Meloures 11:56, 31. Dez. 2010 (UTC)
Dir hutt allen zwéi recht, mee leider hunn ech dat Galerie-Heft wou den Artikel vum Kranz dra stoung, hei net (méi) bei Hand. Wann deemno een dat hei liest, wou et hätt... --Zinneke 14:09, 31. Dez. 2010 (UTC)

text: Dat ka jo spéider eng Kéier nogeholl ginn. :-) --Christian Ries 14:27, 31. Dez. 2010 (UTC)
Ech hunn déi Bicher vum Här Krantz, kucken et iwwer de Weekend no.  --Jwh 15:30, 31. Dez. 2010 (UTC)
thread_title: Sproochemëschung schwéier liesbar
Diskussioun:Adolphe-Bréck

message: Komesch, um MSie 8 gëtt ënnert der 1. Foto d'Beschreiwung net ugewisen?  --Jwh 08:45, 4. Jan. 2011 (UTC)
Moien,
Si gëtt och soss néirens ugewisen, wéinsten bis elo net. Dat ka sech awer séier änneren. -- Les Meloures 09:17, 4. Jan. 2011 (UTC)
replies: text: Wann een eppes kann ;-)  --Jwh 09:25, 4. Jan. 2011 (UTC)
thread_title:  Foto Beschreiwung
Diskussioun:XCrosscheckx

message: Wéi heescht dës Band dann elo richteg an offiziell?
*op lb.Wiki heescht se XCrosscheckx,
*op en.Wiki heescht se Xcrosscheckx,
*op hirer Websäit nennen se sech xCROSSCHECKx
Komesch och dass se op de.Wiki net ernimmt sinn.  --Pecalux 13:29, 10. Jan. 2011 (UTC)
replies: text: Elo heeschen se bei äis emol wéi op hirer Websäit. Ech huelen un den Auteur huet d'Funktioun DISPLAYTITLE net kannt. Les Meloures 13:37, 10. Jan. 2011 (UTC)
Sinn doch op de de. Wiki...--80.187.97.101 09:53, 11. Jan. 2011 (UTC)
thread_title: Lemma
Diskussioun:Hubert Clement

message: Moien,
Am Artikel steet: Deputéierten vun 1946 bis 1951.
E gouf awer 1945 als fréieren Deputéierten an d'Assemblée consultative genannt. Demno misst e schonns virum 12. Mäerz 1945 eng Kéier Deputéierte gewiescht sinn. 
Wie weess méi doriwwer.  Les Meloures 18:55, 11. Jan. 2011 (UTC)
replies: text: : Moien, ech hunn et da lo fonnt, den 3. Juni 1934 ass am Osten an am Süde gewielt ginn, do war hien dobäi. 1937 waren dunn, zesumme mam Referendum, d'Walen am Zentrum an am Norden. Da misst et deemno am Artikel "...Deputéierte vun 1934 bis 1951" heeschen, richteg?
replies: text: : Ma wat den "é" ugeet fannen ech just "e" zu senge Liefzäiten - 't kennt engem bal vir wéi wann deen "é" nom Begriefnes vum Himmel gefall wier... --Jwh (Diskussioun) 22:56, 1. Aug. 2019 (UTC)
Ech hunn e puer genealogesch Recherchen iwwer den Hubert Clement gemaach fir erauszefannen, wéi den Numm da richteg geschriwwe gëtt. Um Gebuertsschäin zu Paräis ass e vun enger Hiewan ugemellt ginn als Jong vun der Marie Clément (Papp onbekannt). D'Fransousen hunn den Numm natierlech no der franséischer Schreifweis geschriwwen. Wéi en 1913 zu Esch bestuet gouf hu se déi selwecht Schreifweis um Hochzäitsschäin iwwerholl well se warscheinlech och eng Kopie vum Gebuertsschäin vu Paräis haten, allerdéngs sinn d'Ënnerschrëfte vum Hubert a senger Mamm um Schäi ganz kloer ouni Accent. Op den Doudesannoce steet den Numm och ouni Accent. Fir mech ass et domat zimmlech kloer datt d'Famill selwer den Numm ouni Accent geschriwwen huet, den Numm gouf zu Paräis falsch geschriwwe well bei der Umeldung keen dobäi war deen et besser wousst. MMFE (Diskussioun) 10:51, 2. Aug. 2019 (UTC)
Merci fir deng Recherche. Fir de Franz Clement misst et da jo bal d'selwecht sinn. Wéinstens mengt de Luxlex dat. Hues de do och vläicht eng Dokumentatioun? --Les Meloures (Diskussioun) 11:01, 2. Aug. 2019 (UTC)

text: Ech hunn dat elo och nach nogekuckt. Um Gebuertsschäin vum Franz Clement ass den Numm ouni Accent geschriwwen an och d'Ënnerschrëft vum Papp (Theodor Clement) ass ouni Accent. Grad esou ass et um Hochzäitsschäin an um Gebuertsschäin vu sengem Papp. Och um Gebuertsschäin vun der Marie Clement, der Mamm vum Hubert Clement, ass den Numm ouni Accent geschriwwen.MMFE (Diskussioun) 11:57, 2. Aug. 2019 (UTC)
replies: text: :Merci da réckelen ech deen och --Les Meloures (Diskussioun) 12:38, 2. Aug. 2019 (UTC)
replies: text: ::Gutt Recherche! Ma wann de Lycée dat gewuer gëtt... --Jwh (Diskussioun) 17:14, 2. Aug. 2019 (UTC)
thread_title: Untitled
Diskussioun:Marguerite Thomas-Clement

message: Moien, do klappt eppes mat den Daten net.
1924-1932 wier si an där Partei gewiescht. No der Chamber (Referenz am Artikel) hätten déi awer vun 1922 u kee Mandat méi kritt. Déi Damme vum cid-femmes (Referenz och am Artikel) hidden sech ze soe wéini si bei d'Radikal-Sozialiste gaangen ass... Déi aner Date stounge schonn hei am Artikel - lo sinn ech e bësse confus    --Jwh 23:04, 11. Jan. 2011 (UTC)
thread_title:   radikal-sozialistesche Partei
Diskussioun:Lëscht vun de lëtzebuergeschen Eisebunnsstrecken

message: Als Referenz ass den "Document de référence 2011" uginn. Op der Säit 76 vun dësem Dokument ass d'Lëscht vun den aktuelle lëtzebuergeschen Eisebunnsstrecken, mat hirer offizieller Numerotatioun, uginn. Do geäit een dass d'Strecken net als 10, 20, 60 an 70 numeréiert sinn, mä als 1, 2, 6 a 7. Dat ass net nei; dat war esou zënter dass et d'CFL gëtt.
*Wier et net méi richteg dës Numerotatioun och op Wikipedia z'iwwerhuelen?
10er Nummere ginn nëmmen an de Fuerpläng gebraucht, an dat och eréischt zënter enger Dose Joren.
Zousätzlech muss een och drunn denken dass eis Eisebunnsstrecken zënter 2009 net méi den CFL gehéieren, mä der Administration des Chemins de Fer, enger Administratioun vum Ministère du développement durable et des infrastructures. Deemno kann een haut net méi vun CFL-Strecke schwätzen.
D'CFL mécht nëmme méi d'Gérance vun den Eisebunnsstrecken am Opdrag vum Staat. --Pecalux 07:50, 30. Jan. 2011 (UTC)
Jo an nee, et steet effektiv sou datt do dran, mä ech hunn mech éischter un eisen Artikelen orientéiert déi all eng 10er Nummer hunn. Well an leschter Konsequenz sinn di 10,30,50er Nummeren déi di den Public kennt. Di wéinegst kennen deen Ennerscheed, dowéinst géing ech dach di länger Nummeren huelen, soss steieren mer géint den Public. Wann een sech fir d'Thema intresséiert, dann sicht en no der Nummer déi op sengem Fahrplan steet an net no enger Nummer ouni d'0 um Enn, déi en dann nosichen misst. 
Mä ech mengen dat do ass eng Diskussioun, do fannen sech fir béid Schreifweisen gutt Grënn. 
--Luxmaster051 13:37, 30. Jan. 2011 (UTC)
thread_title: Untitled
Diskussioun:Méizuel

message: Moien,
well et hei just ëm d'Méizuelbildung am Lëtzebuergesche geet, giff ech dat am Lemma spezifiéieren: "Méizuelbildung am Lëtzebuergeschen" oder vläit, méi einfach, "Méizuel (Lëtzebuergesch)". Aner Sprooche kënnen do jo nach jett méi konterbosseg (oder vill méi einfach) sinn.
Ech géif virschloen, als Basis vun dëse Grammairesartikelen dem Schanen säin "1,2,3,..." ze huelen, de Schanen ass deen Expert, wat Morphosyntax bestrëfft. Ech luussen do deemnächst emol eran. --Zinneke 11:17, 2. Feb. 2011 (UTC)
replies: text: Moien,

text: Ech hunn den Artikel mol einfach Méizuel genannt well ech mer geduecht hunn, datt se souwisou an anere Sproochen anescht heescht. Ech wollt och net direkt eng Homonymie uleeën, well et menger Meenung no warscheinlech bis der Jomerdag dauert éier mer eppes iwwer d'Méizuelen an anere Sprooche gewuer ginn. (ech mengen domat ausféierlech Artikelen, déi et net onbedingt op enger Wikipedia a lëtzebuergescher Sprooch muss ginn). Ech hu mech bei dësem Artikel un d'Grammaire vun der Lëtzebuerger Sprooch gehalen. --Les Meloures 12:19, 2. Feb. 2011 (UTC)
replies: text: :Homonymie ass net néideg; et goung mer just drëms, dat Allgemengt (wat ass e grammatesche Plural) an dat Besonnescht (wéi gëtt en am Lëtzebuergesch gebilt) auserneen ze halen. Ech hunn einfach emol en allgemenge "Chapeau" viropgesat, a spezifiéiert, datt dat wat dono kënnt, just d'Méizuel vu Substantiver am Ltz. betrëfft. --Zinneke 13:20, 2. Feb. 2011 (UTC)
replies: text: ::Remoien,

text: ::Ass op jiddwer Fall besser esou.  Merci --Les Meloures 13:59, 2. Feb. 2011 (UTC)
thread_title: Untitled
Diskussioun:Avenue des Champs-Élysées

message: Moien, ech hunn elo just déi internat. phoneetesch Aussprooch vum Lemma (Champs-Élysées) erausgeholl. Am Fong misste mer jo soss bei alle franséische Lemmaen déi Aussprooch bäisetzen, wéi z.B. bei den Nimm vun de Schoulen zu Lëtzebuerg, asw... Wat mir net sënnvoll ze si schéngt. --Cayambe 17:21, 2. Feb. 2011 (UTC)
thread_title: Untitled
Diskussioun:Bhutan

message: Hu mir 47.000 uewen, an 38.394 op der Säit
nl:47.000, eo:47.000, fr: 47.000, it: 46.500
Déi déi ëmmer alles besser wëssen: 38.394
Dat Land dat déi meescht Nobelpräisser kritt: 38.816, dofir awer am "simple english", also fir déi déi sécher ni en Nobelpräis kréien: 47.500
Dat Vollek dat déi meescht Nobelpräisser kritt, dofir awer de falsche Wee moolt: 38.394
Ech ginn zou dass ech lo e bësse confus sinn   --Jwh 23:55, 3. Feb. 2011 (UTC)
thread_title:  D'Fläch